ಚರ್ಚೆಪುಟ:ಸರ್ವಜ್ಞ

message: Can do with a **lot** more information, but couldn't find much more. --ಅಶ್ವತ್ಥ ೦೨:೫೩, ೧ ಡಿಸೆಂಬರ್ ೨೦೦೪ (UTC)

message: * ಈಗ ಮೊಬೈಲಿನಲ್ಲಿ ತಿದ್ದುವವರು ಆಧಾರವಿಲ್ಲದೆ/ ಆಧಾರ/ ಉಲ್ಲೇಖ ಹಾಕದೆ ತಿದ್ದುತ್ತಿದ್ದಾರೆ- ಅದು ಸರಿಕಾಣುವುದಿಲ್ಲ. ಹಾಗೆ ತಿದ್ದಿದ ಅವನ್ನು ತೆಗೆದು ಮೂಲವನ್ನು ಉಳಿಸಲು ಸಂಪಾದಕರಲ್ಲಿ ಕೋರುತ್ತೇನೆ.Bschandrasgr (ಚರ್ಚೆ) ೧೨:೧೩, ೨೧ ಏಪ್ರಿಲ್ ೨೦೧೯ (UTC)
thread_title: ಆಧಾರವಿಲ್ಲದೆ ತಿದ್ದುವಿಕೆ

message: * 1.
* ನಂದಿಯನು ಏರಿದನ 
* ಚಂದಿರನ ಮುಡಿದವನ ಕಂದನಂ ಬೇಡಿ ನೆನೆವುತ್ತ
* ಮುಂದೆ ಹೇಳುವೆನು ಸರ್ವಜ್ಞ
*  
* 2.
* ಮುನ್ನ ಕಾಲದಲಿ ಪನ್ನಗಧರನಾಳು
* ಎನ್ನೆಯ ಪೆಸರು, ಪುಷ್ಪದತ್ತನು ಎಂದು
* ಮನಿಪರು ದಯದಿ ಸರ್ವಜ್ಞ
*  
* 3.
* ಅಂದಿನ ಪುಷ್ಪದತ್ತ ಬಂದ ವರರುಚಿಯಾಗಿ
* ಮುದವ ಸಾರೆ, ಸರ್ವಜ್ಞನೆಂದೆನಿಸಿ
* ನಿಂದವನು ನಾನೆ ಸರ್ವಜ್ಞ 
*  
* 4.
* ಸಣ್ಣನೆಯ ಮಳಲೊಳಗೆ ನುಣ್ಣನೆಯ ಶಿಲೆಯೊಳಗೆ
* ಬಣ್ಣೆಸಿಬರೆದ ಪಟದೊಳಗೆಯಿರುವಾತ
* ತಣ್ಣೊಳಗೆ ಇರನೇ ಸರ್ವಜ್ಞ
*  
* 5.
* ಹೊಲಸು ಮಾಂಸದ ಹುತ್ತ ಎಲುವಿನಾ ಹಂದರವು
* ಹೊಲೆಬಲಿದ ತನುವಿನೊಳಗಿರ್ದುಮದರೊಳಗೆ 
* ಕುಲವನರಸುವರೆ ಸರ್ವಜ್ಞ
*  
* 6.
* ಎಲುವಿನೀ ಕಾಯಕ್ಕೆ ಸಲೆ ಚರ್ಮದ ಹೊದಿಕೆ 
* ಮಲ ಮೂತ್ರ ಕ್ರಿಮಿಗಳೊಳಗಿರ್ದ ದೇಹಕ್ಕೆ
* ಕುಲವಾವುದಯ್ಯ ಸರ್ವಜ್ಞ 
*  
* 7.
* ಸರ್ವಜ್ಞನೆಂಬುವನು ಗರ್ವದಿಂದಾದವನೆ ? 
* ಸರ್ವರೊಳಗೊಂದು ನುಡಿಗಲಿತು ವಿದ್ಯೆಯ 
* ಪರ್ವತವೇ ಆದ ಸರ್ವಜ್ಞ 
*  
* 8.
* ಗುರುವಿನಾ ವಿಸ್ತರದ, ಪರಿಯನಾನೇನೆಂಬೆ
* ಮೆರೆವ ಬ್ರಹ್ಮಾಂಡದೊಳಹೊರಗೆ
* ಅವ ಬೆಳಗಿ ಪರಿಪೂರ್ಣನಿರ್ಪ ಸರ್ವಜ್ಞ
*  
* 9.
* ಊರಿಂಗೆ ದಾರಿಯನು ಆರು ತೋರಿದರೇನು?
* ಸಾರಾಯದಾ ನಿಜವ ತೋರುವ ಗುರುವು ತಾ
* ನಾರಾದರೇನು? ಸರ್ವಜ್ಞ
*  
* 10.
* ಪರತತ್ವ ತನ್ನೊಳಗೆ ಎರವಿಲ್ಲದಿರುತಿರ್ದು
* ಪರದೇಶಿಯಂತೆ ಇರುತಿರ್ಪಯೋಗಿಯನು
* ಪರಮಗುರುವೆಂಬೆ ಸರ್ವಜ್ಞ
*  
* 11.
* ಹರನಿಚ್ಛೆಯಿಲ್ಲದಲೆ ಹರಿದು ಹೋಗದು ಪಾಪ
* ಹರಭಕ್ತಿಯುಳ್ಳ ಗುರುವರನು ಓರ್ವನೇ
* ನರ ದೈವವೆಂಬೆ ಸರ್ವಜ್ಞ
*  
* 12.
* ಬಂಧುಗಳು ಆದವರು ಬಂದುಂಡು ಹೋಗುವರು
* ಬಂಧನವ ಕಳೆಯಲರಿಯರಾ ಗುರುವಿಗಿಂತ
* ಬಂಧುಗಳುಂಟೆ ಸರ್ವಜ್ಞ
*  
* 13.
* ಜೀವ, ಸದ್ಗುರುನಾಥ, ಕಾಯ ಪುಸಿಯನೆ ತೋರಿ
* ಮಾಯನಾಶವನು ಹರಿಸುತ್ತ ಶಿಷ್ಯಂಗೆ 
* ತಾಯಿಯಂತಾದ ಸರ್ವಜ್ಞ
*  
* 14.
* ತಂದೆಗೂ ಗುರುವಿಗೂ ಒಂದು ಅಂತರವುಂಟು
* ತಂದೆ ತೋರುವನು ಸದ್ಗುರುವ. ಗುರುರಾಯ
* ಬಂಧನವ ಕಳೆವ ಸರ್ವಜ್ಞ
*  
* 15.
* ಗುರುವಿಂಗೆ ದೈವಕ್ಕೆ, ಹಿರಿದು ಅಂತರವುಂಟು
* ಗುರುತೋರ್ವ ದೈವದೆಡೆಯನು ದೈವತಾ
* ಗುರುವ ತೋರುವನೇ? ಸರ್ವಜ್ಞ
*  
* 16.
* ಗುರುಪಾದಕೆರಗಿದರೆ, ಶಿರಸು ತಾ ಮಣಿಯಕ್ಕು
* ಪರಿಣಾಮವಕ್ಕು ಪದವಕ್ಕು ಕೈಲಾಸ
* ನೆರಮನೆಯಕ್ಕು ಸರ್ವಜ್ಞ
*  
* 17.
* ಒಂದರೊಳಗೆಲ್ಲವು ಸಂದಿಸುವದನು ಗುರು
* ಚಂದದಿಂ ತೋರಿಕೊಡದಿರಲು ಶೊಷ್ಯನವ
* ಕೊಂದನೆಂದರಿಗು ಸರ್ವಜ್ಞ
*  
* 18.
* ಲಿಂಗಕ್ಕೆ ಕಡೆ ಎಲ್ಲಿ, ಲಿಂಗದೆಡೆ ಎಲ್ಲಿ
* ಲಿಂಗದೊಳು ಜಗವು ಅಡಗಿಹುದು ಲಿಂಗವನು
* ಹಿಂಗಿದವರುಂಟೆ? ಸರ್ವಜ್ಞ
*  
* 19.
* ದೆಶಕ್ಕೆ ಸಜ್ಜನನು, ಹಾಸ್ಯಕ್ಕೆ ಹನುಮಂತ
* ಕೇಶವನು ಭಕ್ತರೊಳಗೆಲ್ಲ ಮೂರು ಕ
* ಣ್ಣೇಶನೆ ದೈವ ಸರ್ವಜ್ಞ
*  
* 20.
* ಉಂಬಳಿಯ ಇದ್ದವನು ಕಂಬಳಿಯ ಹೊದೆಯುವನೇ?
* ಶಂಭುವಿರಲಿಕ್ಕೆ ಮತ್ತೊಂದು ದೈವವ
* ನಂಬುವನೇ ಹೆಡ್ಡ ಸರ್ವಜ್ಞ
*  
* 21.
* ಅಂಜದಲೆ ಕೊಂಡಿಹರೆ ನಂಜು ಅಮೃತವದಕ್ಕು
* ಅಂಜಿ ಅಳುಕುತಲಿ ಕೊಂಡಿಹರೆ, ಅಮೃತವು
* ನಂಜಿನಂತಕ್ಕು ಸರ್ವಜ್ಞ
*  
* 22.
* ಎಂಜಲೂ ಅಶೌಚ
* ಸಂಜೆಯೆಂದೆನಬೇಡ ಕುಂಜರವು ವನವ ನೆನವಂತೆ ಬಿಡದೆನಿ
* ರಂಜನನ ನೆನೆಯೊ ಸರ್ವಜ್ಞ
*  
* 23.
* ಭೂತೇಶಗೆರಗುವನು ಜಾತಿ ಮಾದಿಗನಲ್ಲ
* ಜಾತಿಯಲಿ ಹುಟ್ಟಿ ಶಿವನಿಗೆ ಶರಣೆನ್ನ
* ದಾತ ಮಾದಿಗನು ಸರ್ವಜ್ಞ
*  
* 24.
* ಕುಲಗೆಟ್ಟವರು ಚಿಂತೆ ಯೊಳಗಿಪ್ಪರಂತಲ್ಲ
* ಕುಲಗೆಟ್ಟು ಶಿವನ ಮರೆಹೊಕ್ಕ ಋಷಿಗಳಿಗೆ
* ಕುಲಗೋತ್ರವುಂಟೆ? ಸರ್ವಜ್ಞ
*  
* 25.
* ಜಾತಿಹೀನನ ಮನೆಯ ಜ್ಯೊತಿ ತಾ ಹೀನವೆ?
* ಜಾತಂಗೆ ಜಾತನೆನಲೇಕೆ? ಅರುವಿಡಿ
* ದಾತನೇ ಜಾತ ಸರ್ವಜ್ಞ
*  
* 26.
* ಯಾತರ ಹೂವೇನು ? ನಾತವಿದ್ದರೆ ಸಾಕು
* ಜಾತಿಯಲಿ ಜಾತಿಯೆನಬೇಡ ಶಿವನೊಲಿ
* ದಾತನೆ ಜಾತ ಸರ್ವಜ್ಞ
*  
* 27.
* ಅಕ್ಕರವು ತರ್ಕಕ್ಕೆ ಲೆಕ್ಕವು ಗಣಿತಕ್ಕೆ
* ಮಿಕ್ಕವೋದುಗಳು ತಿರುಪೆಗೆ ಮೋಕ್ಷಕಾ
* ರಕ್ಕರವೇ ಸಾಕು ಸರ್ವಜ್ಞ
*  
* 28.
* ಎಲ್ಲರನು ನೆರೆ ಬೇಡಿ, ಹಲ್ಲು ಬಾಯ್ದೆರೆಯುವರೇ?
* ಬಲ್ಲಿದಾ ಶಿವನ ಭಜಿಸಿದರೆ ಶಿವ ತಾನು
* ಇಲ್ಲೆನ್ನಲರಿಯನು ಸರ್ವಜ್ಞ
*  
* 29.
* ಇಂದ್ರನಾನೆಯನೇರಿ ಒಂದನೂ ಕೊಡಲರಿಯ
* ಚಂದ್ರಶೇಖರನು ಮುದಿ ಎತ್ತನೇರಿ ಬೇ
* ಕೆಂದುದನು ಕೊಡುವ ಸರ್ವಜ್ಞ
*  
* 30.
* ಸಾರವನು ಬಯಸುವರೆ, ಕ್ಷಾರವನು ಬೆರಿಸುವುದು
* ಮಾರಸಂಹರನ ನೆನೆದರೆ ಮೃತ್ಯುವು
* ದೂರಕ್ಕೆ ದೂರ ಸರ್ವಜ್ಞ
*  
* 31.
* ಕಾಯ ಕಮಲದ ಸಜ್ಜೆ, ಜೀವರತನುವೆ ಲಿಂಗ
* ಭವ ಪುಶ್ಪದಿಂ ಶಿವಪೂಜೆ ಮಾಡುವರ
* ದೇವರೆಂದೆಂಬೆ ಸರ್ವಜ್ಞ
*  
* 32.
* ಓದು ವಾದಗಳೇಕೆ, ಗಾದಿಯ ಮಾತೇಕೆ
* ವೇದ ಪುರಾಣ ನಿನಗೇಕೆ? ಲಿಂಗದಾ
* ಹಾದಿಯರಿದವಗೆ ಸರ್ವಜ್ಞ
*  
* 33.
* ಒಪ್ಪಾದ ನುಡಿಯೇಕೆ? ಪುಷ್ಪವೇರಿಸಲೇಕೆ?
* ಅರ್ಪಿತನ ಗೊಡವೆ ತನಗೇಕೆ? ಲಿಂಗದ
* ನೆಪ್ಪನರಿದವಗೆ ಸರ್ವಜ್ಞ
*  
* 34.
* ಗಂಗೆ ಗೋದಾವರಿಯು, ತುಂಗಭದ್ರೆಯು ಮತ್ತೆ
* ಹಿಂಗದೆ ಮುಳುಗಿ ಫಲವೇನು? ನಿನ್ನಲ್ಲೆ
* ಲಿಂಗದರುವಿಲ್ಲ ಸರ್ವಜ್ಞ
*  
* 35.
* ಮೆಟ್ಟಿದಾ ಕಲ್ಲಿಂಗೆ, ಮೊಟ್ಟೆ ಪತ್ರಿಯ ಹಾಕಿ
* ಕಟ್ಟಿದಾ ಲಿಂಗ ಅಡಿಮಾಡಿ ಶರಣೆಂಬ
* ಭ್ರಷ್ಟನ ಕಂಡ್ಯಾ ? ಸರ್ವಜ್ಞ
*  
* 36.
* ಗುರುವಿಂದ ಬಂಧುಗಳು, ಗುರುವಿಂದ ದೈವಗಳು
* ಗುರುವಿಂದಲಿಹುದು ಪುಣ್ಯವದು, ಜಗಕೆಲ್ಲ
* ಗುರುವಿಂದ ಮುಕ್ತಿ ಸರ್ವಜ್ಞ
*  
* 37.
* ಶಿವಪೂಜೆ ಮಾಡಿದಡೆ, ಶಿವನ ಕೊಂಡಾಡಿದಡೆ 
* ಶಿವನಲ್ಲಿ ನೆನೆಹ ನಿಲಿಸಿದಡೆ ಶಿವಲೋಕ
* ವವಗೆ ಕಾಣಯ್ಯ ಸರ್ವಜ್ಞ
*  
* 38.
* ನಿಷ್ಠೆ ಇದ್ದಡೆ ಶಿವನು, ಗಟ್ಟಿಗೊಂಡೊಳಗಿರ್ಪ
* ನಿಷ್ಠೆಯಿಲ್ಲದಲೆ ಭಜಿಸಿದೊಡೆ ಶಿವನವನ
* ಬಿಟ್ಟು ಬಯಲಪ್ಪ ಸರ್ವಜ್ಞ
*  
* 39.
* ಇಟ್ಟಾವಿಭೂತಿ ತಾ ಪಟ್ಟಗಟ್ಟಿರುತಿಕ್ಕು
* ಇಟ್ಟಾವಿಭೂತಿಯರಿಯದಿರೆ ಸೀಳಿದಾ
* ಬಟ್ಟೆಯಂತಕ್ಕು ಸರ್ವಜ್ಞ
*  
* 40.
* ಲಿಂಗದಲಿ ಮನವಾಗಿ, ಲಿಂಗದಲಿ ನೆನಹಾಗಿ
* ಲಿಂಗದಲಿ ನೋಟ, ನುಡಿಕೂಟವಾದವನು
* ಲಿಂಗವೇ ಅಕ್ಕು ಸರ್ವಜ್ಞ
*  
* 41.
* ದೇಹಿಯನಬೇಡ, ನಿರ್ದೇಹಿ ಜಂಗಮಲಿಂಗ
* ದೇಹ ಗುಣದಾಸೆಯಳಿದೊಡೆ ಆತ ನೀರ್ದೇಹಿ
* ಕಾಣಯ್ಯ ಸರ್ವಜ್ಞ
*  
* 42.
* ವಂಶವನು ಪುಗನೆಂದಿ, ಗಾಶಿಸನು ಪರಧನವ
* ಸಂಶಯವನಳಿದ ನಿಜಸುಖಿ ಮಹಾತ್ಮನು
* ಹಿಂಸೆಗೊಡಬಡನು ಸರ್ವಜ್ಞ
*  
* 43.
* ಅರ್ಪಿತದ ಭೇದವನು
* ತಪ್ಪದೆಲೆ ತಿಳಿದಾತ ಸರ್ಪಭುಷಣನ ಸಮನಹನು ನಿಜಸುಖದೋ
* ಳೊಪ್ಪುತ್ತಲಿಹನು ಸರ್ವಜ್ಞ
*  
* 44.
* ಭೋಗಿಸುವ ವಸ್ತುಗಳ ಭೋಗಿಸು ಶಿವಗಿತ್ತು
* ರಾಗದಿಂ ಸತ್ಯವೆರಸಿಹ ಪ್ರಸಾದಿಯ
* ಶ್ರಿ ಗುರುವು ಎಂಬೆ ಸರ್ವಜ್ಞ
*  
* 45.
* ಲಿಂಗವಿರಹಿತನಾಗಿ ನುಂಗದಿರು ಏನುವನು
* ತಿಂಗಳಲಿ ಸತ್ತ ಕೊಳೆ ನಾಯಿ ಮಾಂಸವನು
* ನುಂಗಿದೆಂತಕ್ಕು ಸರ್ವಜ್ಞ
*  
* 46.
* ಅಂಜದಲೆ  ಕೊಂಡಿಹರೆ, ನಂಜು ಅಮೃತವದಕ್ಕು
* ಅಂಜಿ, ಅಳುಕುತಲಿ ಕೊಂಡಿಹರೆ ಅಮೃತವು
* ನಂಜಿನಂತಕ್ಕು ಸರ್ವಜ್ಞ
*  
* 47.
* ಸಿರಿಯು ಬಂದರೆ ಲೇಸು, ತೀರದ ಜವ್ವನ  ಲೇಸು
* ಮರಣವಿಲ್ಲದಾ ಮಗಲೇಸು ಲಿಂಗಕ್ಕೆ
* ಶರಣುವೆ ಲೇಸು ಸರ್ವಜ್ಞ
*  
* 48.
* ಸೋಕಿಡಾ ಸುಖಂಗಳ
* ನೇಕವನು ಶಿವಗಿತ್ತು
* ತಾ ಕಿಂಕರತೆಯ ಕೈಕೊಂಡ ಮನುಜನೇ ಲೋಕಕ್ಕೆ ಶರಣ ಸರ್ವಜ್ಞ
*  
* 49.
* ಮಲಯಜದ ಮರದೊಳಗೆ ಸಲೆ ಗಂಧವಿಪ್ಪಂತೆ
* ಸುಲಲಿತವು ಆದ ಶರಣರಾಹೃದಯದಲಿ
* ನೆಲಸಿಹನು ಶಿವನು ಸರ್ವಜ್ಞ
*  
* 50.
* ಕಿಚ್ಚಿನೊಳು ಸುಘೃತವು, ಒಚ್ಚತದಿ ಕರ್ಪುರವು
* ಅಚ್ಚಳಿದು ನಿಜದಿ ನಿಂದಂತೆ, ಭೇದವನು
* ಮುಚ್ಚುವನೆ ಶರಣ ಸರ್ವಜ್ಞ
* 51.
* ಗಂಗೆಯಾ ತಡೆ ಲೇಸು, ಮಂಗಳನ ಬಲ ಲೇಸು
* ಜಂಗಮ ಭಕ್ತನಾ ನಡೆ ಲೇಸು, ಶರಣರಾ
* ಸಂಗವೇ ಲೇಸು ಸರ್ವಜ್ಞ
*  
* 52.
* ಆಕಾಶಪಥ ಮೀರಿ, ದೇಕವಸ್ತುವ ತಿಳಿದು
* ಸಾಕಾರವಳಿದು ನಿಜವಾದ ಐಕ್ಯಂಗೆ
* ಏಕತ್ರ ನೋಡು ಸರ್ವಜ್ಞ
*  
* 53.
* ನಾನು-ನೀನುಗಳದು, ತಾನು ಲಿಂಗದಿ ಉಳಿದು
* ನಾನಾ ಭ್ರಮೆಗಳ ಅತಿಗಳೆದು ನಿಂದಾತ
* ತಾನೈಕ್ಯ ನೋಡು ಸರ್ವಜ್ಞ
*  
* 54.
* ಹೀನಂಗೆ ಗತಿಯಿಲ್ಲ, ದೀನಗನುಚಿತವಲ್ಲ
* ಏನು ಇಲ್ಲದವಗೆ ಭಯವಿಲ್ಲ ಐಕ್ಯಂಗೆ
* ತಾನೆಂಬುದಿಲ್ಲ ಸರ್ವಜ್ಞ
*  
* 55.
* ಆಗಿಲ್ಲ ಹೋಗಿಲ್ಲ, ಮೇಗಿಲ್ಲ ಕೆಳಗಿಲ್ಲ
* ತಾಗಿಲ್ಲ ತಪ್ಪು ತಡೆಯಿಲ್ಲ ಲಿಂಗಕ್ಕೆ
* ದೇಗುಲವೆ ಇಲ್ಲ ಸರ್ವಜ್ಞ
* 
* 56.
* ಅಲಸದಾ ಶಿವಪೂಜೆ ಹುಲುಸುಂಟು ಕೇಳಯ್ಯ
* ಬಲುಕವಲು ಒಡೆದು ಬೇರಿಂದ ತುದಿತನಕ
* ಹಲಸು ಕಾತಂತೆ ಸರ್ವಜ್ಞ
*  
* 57.
* ಉಂಡುಂಡು ತಿರುಗುವಾ ಭಂಡರಾ ಕಳೆ ಬೇಡ
* ಕಂಡು ಲಿಂಗವನು ಪೂಜಿಸಿದವಗೆ ಯಮ
* ದಂಡ ಕಾಣಯ್ಯ ಸರ್ವಜ್ಞ
*  
* 58.
* ಆತುಮದ ಲಿಂಗವನು
* ಪ್ರೀತಿಯಲಿ ಪೂಜಿಪಗೆ ಆತಂಕವಿಲ್ಲ ಭಯವಿಲ್ಲ
* ದಶವಿಧದ ಪಾತಕಗಳಿಲ್ಲ ಸರ್ವಜ್ಞ
*  
* 59.
* ಲಿಂಗವನು ಅಂದವನ ಅಂಗ ಹಿಂಗಿರಬೇಕು
* ತೆಂಗಿನಕಾಯಿ ಪರಿಪೂರ್ಣ ಬಲಿದು ಜಲ
* ಹಿಂಗಿದಪ್ಪಂದ  ಸರ್ವಜ್ಞ
*  
* 60.
* ಅಂಗವನು ಲಿಂಗವನು ಸಂಗೊಳಿಸಲೆಂತಕ್ಕು
* ಲಿಂಗದಾ ನೆನಹು ಘನವಾಗೆ ಶಿವಲಿಂಗ
* ಹಿಂಗಿರದು ಅವನ ಸರ್ವಜ್ಞ
*  
* 61.
* ಒಮ್ಮನದ ಶಿವಪೂಜೆ ಗಮ್ಮನೆ ಮಾಡುವದು
* ಇಮ್ಮನವ ಪಿಡಿದು ಕೆಡಬೇಡ ವಿಧಿವಶವು
* ಸರಿಮ್ಮನೇ ಕೆಡಗು ಸರ್ವಜ್ಞ
*  
* 62.
* ಅಷ್ಟವಿಧದರ್ಚನೆಯ ನೆಷ್ಟು ಮಾಡಿದರೇನು?
* ನಿಷ್ಠೆ ನೆಲೆಗೊಳದೆ ಭಜಿಸುವಾ ಪೂಜೆ ತಾ
* ನಷ್ಟ ಕಾಣಯ್ಯ ಸರ್ವಜ್ಞ
*  
* 63.
* ಇಷ್ಟಲಿಂಗದಿ ಮನವ ನೆಟ್ಟನೆಯ ನಿಲಿಸದಲೆ
* ಕಷ್ಟಭ್ರಮೆಗಳಲಿ ಮುಳುಗಿದನು ಕರ್ಮದಾ
* ಬಟ್ಟೆಗೆ ಹೋಹ ಸರ್ವಜ್ಞ
*  
* 64.
* ಎಷ್ಟು ಬಗೆಯಾರತಿಯ ಮುಟ್ಟಿಸಿದ ಫಲವೇನು?
* ನಿಷ್ಠೆಯಿಲ್ಲದವನ ಶಿವಪೂಜೆ ಹಾಳೂರ
* ಕೊಟ್ಟಗುರಿದಂತೆ ಸರ್ವಜ್ಞ
*  
* 65.
* ಒಸೆದೆಂಟು ದಿಕ್ಕಿನಲ್ಲಿ ಮಿಸುನಿ ಗಿಣ್ಣಲು ಗಿಂಡಿ
* ಹಸಿದು ಮಾಡುವನ ಪೂಜೆಯದು ಬೋಗಾರ
* ಪಸರ ವಿಟ್ಟಂತೆ ಸರ್ವಜ್ಞ
*  
* 66.
* ಬತ್ತಿ ಹೆತ್ತುಪ್ಪವನು ಹತ್ತಿಸಿದ ಫಲವೇನು?
* ನಿತ್ಯ ನೆಲೆಗೊಳದೆ ಭಜಿಸುವಾ ಪೂಜೆ ತಾ
* ಹತ್ತಿಗೇಡೆಂದ ಸರ್ವಜ್ಞ
*  
* 67.
* ಎಣಿಸುತಿರ್ಪುದು ಬಾಯಿ ಪೆÇಣರುತಿರ್ಪುದು ಬೆರಳು
* ಕ್ಷಣಕ್ಕೊಮ್ಮೆ ಒಂದನೆಣಿಸುವಾ ಜಪಕೊಂದು
* ಕುಣಿಕೆಯುಂಟೆಂದ ಸರ್ವಜ್ಞ
*  
* 68.
* ಎಣಿಸುತಿರ್ಪುದು ಬೆರಳು
* ಗುಣಿಸುತಿರ್ಪುದು ಜಿಹ್ವೆ ಮನಹೋಗಿ ಹಲವ ನೆನೆದರದು ಹಾಳೂರ
* ಶುನಕನಂತಕ್ಕು ಸರ್ವಜ್ಞ
*  
* 69.
* ಕೊಲುವ ಕೈಯೊಳು ಪೂಜೆ, ಮೆಲುವ ಬಾಯೊಳು ಮಂತ್ರ
* ಸಲೆ ಪಾಪವೆರೆದ ಮನದೊಳಗೆ ಪೂಜಿಪನೆ
* ಹೊಲೆಯ ಕಾಣಯ್ಯ ಸರ್ವಜ್ಞ
*  
* 70.
* ಲಿಂಗಪೂಜಿಸುವಾತ ಜಂಗಮಕ್ಕೆ ನೀಡಿದೊಡೆ
* ಲಿಂಗದಾ ಕ್ಷೇಮ ಘನವಾಗಿ ಆ ಲಿಂಗ
* ಹಿಂಗದಿರುತಿಹುದು ಸರ್ವಜ್ಞ
*  
* 71.
* ಲಿಂಗಕ್ಕೆ ತೋರಿಸುತ ನುಂಗುವಾತನೇ ಕೇಳು
* ಲಿಂಗವುಂಬುವದೆ  ? ಇದನರಿದು ಕಪಿಯೆ ನೀ
* ಜಂಗಮಕೆ ನೀಡು ಸರ್ವಜ್ಞ
*  
* 72.
* ಲಿಂಗಪ್ರಸಾದವನು ಅಂಗಕ್ಕೆ ಕೊಂಬುವರು
* ಗಂಗಾಳದೊಳಗೆ ಕೈ ತೊಳೆದು ಚಲ್ಲುವಾ
* ಮಂಗಗಳ ನೋಡು ಸರ್ವಜ್ಞ
*  
* 73.
* ಹಲವನೋದಿದಡೇನು? ಚೆಲುವನಾದದಡೇನು ?
* ಕುಲವೀರನೆನೆಸಿ ಫಲವೇನು? ಲಿಂಗದಾ
* ಒಲುಮೆ ಇಲ್ಲದಲೆ ಸರ್ವಜ್ಞ
*  
* 74.
* ಓದುವಾದಗಳೇಕೆ ? ಗಾದೆಯ ಮಾತೇಕೆ?
* ವೇದ ಪುರಾಣವು ನಿನಗೇಕೆ ಲಿಂಗದಾ
* ಹಾದಿಯರಿಯದಲೆ ಸರ್ವಜ್ಞ
*  
* 75.
* ಕಂಡವರ ಕಂಡು ತಾ ಕೊಂಡ ಲಿಂಗವ ಕಟ್ಟಿ
* ಕೊಂಡಾಡಲರಿಯದಧಮಂಗೆ ಲಿಂಗವದು
* ಕೆಂಡದಂತಿಹುದು ಸರ್ವಜ್ಞ
*  
* 76.
* ಕಟ್ಟಲೂ ಬಿಡಲು ಶಿವ ಬಟ್ಟಲವ ಕದ್ದನೇ
* ಕಟ್ಟಲೂ ಬೇಡ ಬಿಡಲೂ ಬೇಡ
* ಕಣ್ಣು ಮನ ನಟ್ಟರೆ ಸಾಕು ಸರ್ವಜ್ಞ
*  
* 77.
* ಆ ದೇವ ಈ ದೇವ ಮಹಾದೇವನೆನಬೇಡ
* ಆ ದೇವರ ದೇವ ಭುವನದಾ ಪ್ರಾಣಿಗಳಿ
* ಗಾದವನೇ ದೇವ ಸರ್ವಜ್ಞ
*  
* 78.
* ಚಿತ್ರವನು ನವಿಲೊಳು ವಿ ಚಿತ್ರವನು ಗಗನದೊಳು
* ಪತ್ರ ಪುಷ್ಪಗಳ ವಿವಿಧವರ್ಣಗಳಿಂದ
* ಚಿತ್ರಿಸಿದರಾರು ಸರ್ವಜ್ಞ
*  
* 79.
* ಇಂಗಿನನೊಳು ನಾತವನು ತೆಂಗಿನೊಳಗೆಳೆ ನೀರು
* ಭ್ರಂಗ ಕೋಗಿಲೆಯ ಕಂಠದೊಳು ಗಾಯನವ
* ತುಂಬಿದವರಾರು ಸರ್ವಜ್ಞ
*  
* 80.
* ಕಳ್ಳಿಯೊಳು ಹಾಲು, ಮುಳು ಗಳ್ಳಿಯೊಳು ಹೆಜ್ಜೇನು
* ಎಳ್ಳಿನೊಳಗೆಣ್ಣೆ ಹನಿದಿರಲು, ಶಿವಲೀಲೆ
* ಸುಳ್ಳೆನ್ನಬಹುದೆ? ಸರ್ವಜ್ಞ
*  
* 81.
* ಎಲ್ಲ ದೈವವ ಬೇಡಿ ಹುಲ್ಲು ಬಾಯ್ತೆರೆಯದೆಲೆ
* ಬಲ್ಲ ದಾಶಿವನ ಭಜಿಸಿ ಬೇಡಿದಾತ
* ಇಲ್ಲೆನಲಿಕರಿಯ ಸರ್ವಜ್ಞ
*  
* 82.
* ಆದಿ ದೈವವನು ತಾ ಭೇದಿಸಲಿ ಕರಿಯದಲೆ
* ಹಾದಿಯಾಕಲ್ಲಿಗೆಡೆಮಾಡಿ ನಮಿಸುವಾ
* ಮಾದಿಗರ ನೋಡು ಸರ್ವಜ್ಞ
*  
* 83.
* ತನ್ನಲಿಹ ಲಿಂಗವನು ಮನ್ನಿ ಸಲಿಕರಿಯದಲೆ
* ಬಿನ್ನಣದಿ ಕಟಿದ ಪ್ರತಿಮೆಗಳಿಗೆರಗುವಾ
* ಅನ್ಯಾಯ ನೋಡು ಸರ್ವಜ್ಞ
*  
* 84.
* ಉಣಬಂದ ಜಂಗಮಕೆ ಉಣಬಡಿಸಲೊಲ್ಲದಲೆ
* ಉಣದಿಪ್ಪ ಲಿಂಗಕುಣಬಡಿಸಿ ಕೈಮುಗಿವ
* ಬಣಗುಗಳ ನೋಡ ಸರ್ವಜ್ಞ
*  
* 85.
* ಕಲ್ಲು ಕಲ್ಲೆಂಬುವಿರಿ ಕಲ್ಲೊಳಗಿರ್ಪುದೇ ದೈವ
* ಕಲ್ಲಲ್ಲಿ ಕಳೆಯನಿಲಿಸಿದಾ ಗುರುವಿನಾ
* ಸೊಲ್ಲೇದೈವ ಸರ್ವಜ್ಞ
*  
* 86.
* ಗುಡಿಯ ಬೋದಿಗೆ ಕಲ್ಲು
* ನಡುರಂಗ ತಾ ಕಲ್ಲು ಕಡೆಮೂಲೆ ಸೆರಗು ತಾ ಕಲ್ಲು ವರವನ್ನು
* ಕೊಡುವಾತ ಬೇರೆ ಸರ್ವಜ್ಞ
*  
* 87.
* ಪ್ರಾಣನೂ ಪರಮಮನು ಕಾಣದಲೆ ಒಳಗಿರಲು
* ಮಾಣದೇ ಸಿಲೆಯ ಹಿಡಿದದಕೆ ಮೂರ್ಖ ತಾ
* ಪ್ರಾಣಾತ್ಮನೆಂಬ ಸರ್ವಜ್ಞ
*  
* 88.
* ಕಲ್ಲು ಗುಂಡಿನ ಮೇಲೆ ಮಲ್ಲಿಗೆಯ ಅರಳಿಕ್ಕಿ 
* ನಿಲ್ಲದಲೆ ಹಣೆಯ ಬಡಿವರ್ಗೆ ಬುಗುಟಿಲ್ಲ
* ದಿಲ್ಲ ಕಾಣಯ್ಯ ಸರ್ವಜ್ಞ
*  
* 89.
* ಉತ್ಪತ್ತಿಗೆ ಬೊಮ್ಮಗಡ ಸ್ಥಿತಿಗೆ ವಿಷ್ಣುಗಡ
* ಹತವ ಗೈವುದಕ್ಕೆ  ರುದ್ರಗಣ, ಇವರುಗಳ
* ಸ್ಥಿತಿಯನರಿಯೆಂದ ಸರ್ವಜ್ಞ
*  
* 90.
* ಬೊಮ್ಮನಿರ್ಮಿಪನೆಂಬ ಮರ್ಮತಿಯ ನೀ ಕೇಳು
* ಬೊಮ್ಮನಾ ಸತಿಗೆ ಮೂಗಿಲ್ಲವಾಮೂಗ
* ನಿರ್ಮಿಸನದೇಕೆ ಸರ್ವಜ್ಞ
*  
* 91.
* ಹುಟ್ಟಿಸುವನಜನೆಂಬ, ಕಷ್ಟದಾ ನುಡಿಬೇಡ
* ಹುಟ್ಟಿಪನು ತನ್ನ ಶಿರಹರಿಯೆ ಮತ್ತೊಂದು
* ಹುಟ್ಟಿಸನದೇಕೆ ಸರ್ವಜ್ಞ
*  
* 92.
* ಹತ್ತು ಭವವನು ಎತ್ತಿ, ಎತ್ತು ಎಮ್ಮೆಯ ಕಾದು
* ಮತ್ತೆ ಪಾಂಡವರಿಗಾಳಾದ ಹರಿಯು ತಾ
* ನೆತ್ತಣಾ ದೈವ ಸರ್ವಜ್ಞ
*  
* 93.
* ನರಸಿಂಹನವತಾರ
* ಹಿರಿದಾದ ಅದ್ಭುತವು
* ಶರಭನು ಗುರಿಂದ ಕೊಲುವಾಗ ನರಿಯಂದವಾದ ಸರ್ವಜ್ಞ
*  
* 94.
* ಪಾಲಿಸುವ ಹರಿಯು ತಾ, ಸೋಲನೆಂದೆನಬೇಡ
* ಶೂಲಿ ತ ಮಗನ ತಲೆ ಚಿಗುಟಿ ಹರಿ ಏಕೆ
* ಪಾಲಿಸದೆ ಹೋದ ಸರ್ವಜ್ಞ
*  
* 95.
* ಹರನವನ ಕೊಲುವಂದು, ಎರಳೆಯನು ಎಸೆವಂದು
* ಮರಳಿ ವರಗಳನು ಕೊಡುವಂದು ಪುರಹರಗೆ
* ಸರಿಯಾದ ಕಾಣೆ ಸರ್ವಜ್ಞ
*  
* 96.
* ಹರಿ ಬೊಮ್ಮನೆಂಬವರು, ಹರನಿಂದಲಾದವರು
* ಅರಸಿಗೆ ಆಳು ಸರಿಯಹನೆ ಶಿವನಿಂದ
* ಮೆರೆವರಿನ್ನಾರು ಸರ್ವಜ್ಞ
*  
* 97.
* ಹರಿದಲೆಯ ಬೊಮ್ಮಂಗೆ, ಕುರಿದಲೆಯ ದಕ್ಷಂಗೆ
* ನೆರೆಹತ್ತು ಜನನವಾಹರಿಗೆ ಇವರುಗಳು
* ಸರಿಯಹರೆ ಸರ್ವಜ್ಞ
*  
* 98.
* ಧರೆಯ ತೇರನು ಮಾಡಿ, ಅಜನ ಸಾರಥಿ ಮಾಡಿ
* ಹರಿಯ ಶರವಮಾಡಿ ತ್ರಿಪುರವನು ಆಳಿದಂತೆ
* ಸರಿಯಾರು ಹೇಳಿ ಸರ್ವಜ್ಞ
*  
* 99.
* ಇಂದ್ರನಾನೆಯನೇರಿ ಒಂದನೂ ಕೊಡಲರಿಯ
* ಚ್‍ಂದ್ರಶೇಖರನು ಮುದಿಯೆತ್ತನೇರಿ
* ಬೇಕೆಂದುದನು ಕೊಡುವ ಸರ್ವಜ್ಞ
*  
* 100.
* ಉಂಬಳಿಯ ಇದ್ದವರ, ಕಂಬಳಿಯ ಹೊದೆಯುವರೆ
* ಶಂಭುವಿದ್ದಂತೆ ಮತ್ತೊಂದು ದೈವವನು
* ನಂಬುವನೆ ಹೆಡ್ಡ ಸರ್ವಜ್ಞ
* 101.
* ಎಲುವಿನ ಕಾಯಕ್ಕೆ | ಸಲೆ ಚರ್ಮವನು ಹೊದಿಸಿ
* ಮಲ-ಮೂತ್ರ-ಕ್ರಿಮಿಯು ಒಳಗಿರ್ಪ - ದೇಹಕ್ಕೆ
* ಕುಲವಾವುದಯ್ಯ ಸರ್ವಜ್ಞ
* 
* 102.
* ಹೊಲಸು ಮಾಂಸದ ಹುತ್ತು | ಎಲುವಿನ ಹಂಜರವು
* ಹೊಲೆ ಬಲಿದ ತನುವಿನೊಳಗಿರ್ದು - ಮತ್ತದರ
* ಕುಲವನೆಣಿಸುವರೆ ಸರ್ವಜ್ಞ
* 
* 103.
* ದಿಟವೆ ಪುಣ್ಯದ ಪುಂಜ | ಸಟೆಯೆ ಪಾಪದ ಬೀಜ
* ಕುಟಿಲ ವಂಚನೆಯ ಪೆÇಗದಿರು - ನಿಜವ ಪಿಡಿ
* ಘಟವ ನೆಚ್ಚದಿರು ಸರ್ವಜ್ಞ
* 
* 104.
* ಸುರತರು ಮರನಲ್ಲ | ಸುರಭಿಯೊಂದಾವಲ್ಲ
* ಪರುಷ ಪಾಷಾಣದೊಳಗಲ್ಲ - ಗುರುವು ತಾ
* ನರರೊಳಗಲ್ಲ ಸರ್ವಜ್ಞ
* 
* 105.
* ಜ್ಯೋತಿಯಿಂದವೆ ನೇತ್ರ | ರಾತ್ರಿಯಲಿ ಕಾಂಬಂತೆ
* ಸೂತ್ರದಲಿ ಧಾತನರಿವಂತೆ - ಶಿವನ ಗುರು
* ನಾಥನಿಂದರಿಗು ಸರ್ವಜ್ಞ
* 
* 106.
* ಮಂಡೆ ಬೋಳಾದೊಡಂ | ದಂಡು ಕೋಲ್ವಿಡಿದೊಡಂ
* ಹೆಂಡತಿಯ ಬಿಟ್ಟು ನಡೆದೊಡಂ - ಗುರುಮುಖವ
* ಕಂಡಲ್ಲದಿಲ್ಲ ಸರ್ವಜ್ಞ
* 
* 107. ಬ್ರಹ್ಮವೆಂಬುದು ತಾನು | ಒಮ್ಮಾರು ನೀಳವೇ
* ಒಮ್ಮೆ ಸದ್ಗುರುವಿನುಪದೇಶ - ವಾಲಿಸಲು
* ಗಮ್ಮನೆ ಮುಕ್ತಿ ಸರ್ವಜ್ಞ
* 
* 108.
* ಊರಿಂಗೆ ದಾರಿಯ | ನಾರು ತೋರಿದರೇನು
* ಸಾರಾಯಮಪ್ಪ ಮತವನರುಹಿಸುವ ಗುರು
* ಆರಾದೊಡೇನು ಸರ್ವಜ್ಞ
* 
* 109.
* ತುಪ್ಪವಾದಾ ಬಳಿಕ | ಹೆಪ್ಪನೆರೆದವರುಂಟೆ
* ನಿಃಪತ್ತಿಯಾದ ಗುರುವಿನುಪದೇಶದಿಂ
* ತಪ್ಪದೇ ಮುಕ್ತಿ ಸರ್ವಜ್ಞ
* 
* 110.
* ಪರುಷ ಲೋಹವ ಮುಟ್ಟಿ | ವರುಷವಿರಬಲ್ಲುದೇ
* ಪರುಷವೆಂತಂತೆ ಶಿಷ್ಯಂಗೆ - ಗುರುವಿನ
* ಸ್ಪರುಶನವೆ ಮೋಕ್ಷ ಸರ್ವಜ್ಞ
* 
* 111.
* ಮೊಸರ ಕಡೆಯಲು ಬೆಣ್ಣೆ | ಒಸೆದು ತೋರುವ ತೆರದಿ
* ಹಸನುಳ್ಳ ಗುರುವಿನುಪದೇಶ - ದಿಂ ಮುಕ್ತಿ
* ವಶವಾಗದಿಹುದೆ ಸರ್ವಜ್ಞ
* 
* 112.
* ಗುರುಪಾದ ಸೇವೆ ತಾ ದೊರಕೊಂಡಿತಾದೊಡೆ
* ಹಿರಿದಪ್ಪ ಪಾಪ ಹರೆವುದು - ಕರ್ಪುರದ
* ಗಿರಿಯ ಸುಟ್ಟಂತೆ ಸರ್ವಜ್ಞ
* 
* 113.
* ಎತ್ತಾಗಿ ತೊತ್ತಾಗಿ | ಹಿತ್ತಿಲದ ಗಿಡವಾಗಿ
* ಮತ್ತೆ ಪಾದದ ಕೆರವಾಗಿ - ಗುರುವಿನ
* ಹತ್ತಿಲಿರು ಎಂದ ಸರ್ವಜ್ಞ
* 
* 114.
* ಸಾಣೆಕಲ್ಲೊಳು ಗಂಧ | ಮಾಣದೆ ಎಸೆವಂತೆ
* ಜಾಣ ಶ್ರೀಗುರುವಿನುಪದೇಶ - ದಿಂ ಮುಕ್ತಿ
* ಕಾಣಿಸುತಿಹುದು ಸರ್ವಜ್ಞ
* 
* 115.
* ಬೆಟ್ಟ ಕರ್ಪುರ ಉರಿದು | ಬೊಟ್ಟಿಡಲು ಬೂದಿಲ್ಲ
* ನೆಟ್ಟನೆ ಗುರುವಿನರಿದನ - ಕರ್ಮವು
* ಮುಟ್ಟಲಂಜುವವು ಸರ್ವಜ್ಞ
* 
* 116.
* ವಿಷಯಕ್ಕೆ ಕುದಿಯದಿರು | ಅಶನಕ್ಕೆ ಹದೆಯದಿರು
* ಅಸಮಾಕ್ಷನಡಿಯನಗಲದಿರು - ಗುರುಕರುಣ
* ವಶವರ್ತಿಯಹುದು ಸರ್ವಜ್ಞ
* 
* 117.
* ತಂದೆಗೆ ಗುರುವಿಗೆ | ಒಂದು ಅಂತರವುಂಟು
* ತಂದೆ ತೋರುವನು ಶ್ರೀಗುರುವ - ಗುರುರಾಯ
* ಬಂಧನವ ಕಳೆವ ಸರ್ವಜ್ಞ
* 
* 118.
* ಹಸಿಯ ಸೌದೆಯ ತಂದು | ಹೊಸೆದರುಂಟೇ ಕಿಚ್ಚು
* ವಿಷಯಂಗಳುಳ್ಳ ಮನುಜರಿಗೆ - ಗುರುಕರುಣ
* ವಶವರ್ತಿಯಹುದೆ ಸರ್ವಜ್ಞ
* 
* 119.
* ಒಂದೂರ ಗುರುವಿರ್ದು | ವಂದನೆಯ ಮಾಡದೆ
* ಸಂಧಿಸಿ ಕೂಳ ತಿನುತಿರ್ಪವನ - ಇರವು
* ಹಂದಿಯ ಇರವು ಸರ್ವಜ್ಞ
* 
* 120.
* ಲಿಂಗದ ಗುಡಿಯೆಲ್ಲಿ ? ಲಿಂಗಿಲ್ಲದೆಡೆಯೆಲ್ಲಿ ?
* ಲಿಂಗದೆ ಜಗವು ಅಡಗಿಹುದು - ಲಿಂಗವನು
* ಹಿಂಗಿ ಪರ ಉಂಟೆ ಸರ್ವಜ್ಞ
* 
* 121.
* ಓರ್ವನಲ್ಲದೆ ಮತ್ತೆ | ಈರ್ವರುಂಟೇ ಮರುಳೆ
* ಸರ್ವಜ್ಞನೋರ್ವ ಜಗಕೆಲ್ಲ - ಕರ್ತಾರ
* ನೋರ್ವನೇ ದೇವ ಸರ್ವಜ್ಞ
* 
* 122.
* ಎಂಜಲು ಶೌಚವು | ಸಂಜೆಯೆಂದೆನ ಬೇಡ
* ಕುಂಜರ ವನವ ನೆನೆವಂತೆ - ಬಿಡದೆ ನಿ
* ರಂಜನನ ನೆನೆಯ ಸರ್ವಜ್ಞ
* 
* 123.
* ಭೂತೇಶ ಶರಣೆಂಬ | ಜಾತಿ ಮಾದಿಗನಲ್ಲ
* ಜಾತಿಯಲಿ ಹುಟ್ಟಿ ಭೂತೇಶ - ಶರಣೆನ್ನ
* ದಾತ ಮಾದಿಗನು ಸರ್ವಜ್ಞ
* 
* 124.
* ಯಾತರ ಹೂವಾದರು | ನಾತರೆ ಸಾಲದೆ
* ಜಾತಿ-ವಿಜಾತಿ ಯೆನಬೇಡ - ಶಿವನೊಲಿ
* ದಾತನೇ ಜಾತಿ ಸರ್ವಜ್ಞ
* 
* 125.
* ಮಾಯಾಮೋಹವ ನೆಚ್ಚಿ | ಕಾಯವನು ಕರಗಿಸುತೆ
* ಆಯಾಸಗೊಳುತ ಇರಬೇಡ - ಓಂ ನಮಶ್ಯಿ
* ವಾಯವೆಂದೆನ್ನಿ ಸರ್ವಜ್ಞ
* 
* 126.
* ಮುನಿವಂಗೆ ಮುನಿಯದಿರು | ಕನೆವಂಗೆ ಕನೆಯದಿರು
* ಮನಸಿಜಾರಿಯನು ಮರೆಯದಿರು - ಶಿವನ ಕೃಪೆ
* ಘನಕೆ ಘನವಕ್ಕು ಸರ್ವಜ್ಞ
* 
* 127.
* ನರರ ಬೇಡುವ ದೈವ | ವರವೀಯ ಬಲ್ಲುದೇ
* ತಿರಿವವರನಡರಿ ತಿರಿವಂತೆ - ಅದನರಿ
* ಹರನನೆ ಬೇಡು ಸರ್ವಜ್ಞ
* 
* 128.
* ಲಿಂಗವ ಪೂಜಿಸುವಾತ | ಜಂಗಮಕೆ ನೀಡದೊಡೆ
* ಲಿಂಗದ ಕ್ಷೋಭೆ ಘನವಕ್ಕು - ಮಹಲಿಂಗ
* ಹಿಂಗುವುದು ಅವನ ಸರ್ವಜ್ಞ
* 
* 129.
* ಉಣ ಬಂದ ಲಿಂಗಕ್ಕೆ | ಉಣಲಿಕ್ಕದಂತಿರಿಸಿ
* ಉಣದಿರ್ಪ ಲಿಂಗಕ್ಕುಣ ಬಡಿಸಿ - ಕೈ ಮುಗಿವ
* ಬಣಗುಗಳ ನೋಡ ಸರ್ವಜ್ಞ
* 
* 130.
* ಒಮ್ಮನದಲ್ಲಿ ಶಿವಪೂಜೆಯ | ಗಮ್ಮನೆ ಮಾಡುವುದು
* ಇಮ್ಮನವಿಡಿದು ಕೆಡಬೇಡ - ವಿಧಿವಶವು
* ಸುಮ್ಮನೆ ಕೆಡಗು ಸರ್ವಜ್ಞ
* 
* 131.
* ಅಂಗವನು ಲಿಂಗವನು | ಸಂಗೊಳಿಸಲೆಂತಕ್ಕು ?
* ಲಿಂಗದೆ ನೆನಹು ಘನವಾಗೆ - ಆ ಅಂಗ
* ಲಿಂಗವಾಗಿಕ್ಕು ಸರ್ವಜ್ಞ
* 
* 132. ಕಂಗಳಿಚ್ಛೆಗೆ ಪರಿದು | ಭಂಗಗೊಳದಿರು ಮನುಜ
* ಲಿಂಗದಲಿ ಮನವ ನಿಲ್ಲಿಸಿ - ಸತ್ಯದಿ ನಿಲೆ
* ಲಿಂಗವೇಯಹೆಯೊ ಸರ್ವಜ್ಞ
* 
* 133.
* ಓದುವಾದಗಳೇಕೆ | ಗಾದೆಯ ಮಾತೇಕೆ
* ವೇದ-ಪುರಾಣ ನಿನಗೇಕೆ - ಲಿಂಗದ
* ಹಾದಿಯನರಿದವಗೆ ಸರ್ವಜ್ಞ
* 
* 134.
* ನೋಟ ಶಿವಲಿಂಗದಲಿ | ಕೂಟ ಜಂಗಮದಲ್ಲಿ
* ನಾಟಿ ತನು ಗುರುವಿನಲಿ ಕೂಡೆ - ಭಕ್ತನ ಸ
* ಘಾಟವದು ನೋಡ ಸರ್ವಜ್ಞ
* 
* 135.
* ನಾನು-ನೀನುಗಳಳಿದು | ತಾನೆ ಲಿಂಗದಿ ನಿಂದು
* ನಾನಾ ಭ್ರಮೆಗಳ ನೆರೆ ಹಿಂಗಿ - ನಿಂದವನು
* ತಾನೈಕ್ಯ ನೋಡ ಸರ್ವಜ್ಞ
* 
* 136.
* ತನ್ನ ನೋಡಲಿಯೆಂದು | ಕನ್ನಡಿ ಕರೆವುದೇ
* ತನ್ನಲ್ಲಿ ಜ್ಞಾನ ಉದಿಸಿದ - ಮಹತುಮನು
* ಕನ್ನಡಿಯಂತೆ ಸರ್ವಜ್ಞ
* 
* 137.
* ಹೆಣ್ಣನು ಹೊನ್ನನು | ಹಣ್ಣಾದ ಮರವನು
* ಕಣ್ಣಲಿ ಕಂಡು - ಮನದಲಿ ಬಯಸದ
* ಅಣ್ಣಗಳಾರು ಸರ್ವಜ್ಞ
* 
* 138.
* ತಿರಿದು ತಂದಾದೊಡಂ | ಕರೆದು ಜಂಗಮಕಿಕ್ಕು
* ಪರಿಣಾಮವಕ್ಕು ಪದವಕ್ಕು - ಕೈಲಾಸ
* ನೆರೆಮನೆಯಕ್ಕು ಸರ್ವಜ್ಞ
* 
* 139.
* ಆಡದೆಲೆ ಕೊಡುವವನು | ರೂಢಿಯೊಳಗುತ್ತಮನು
* ಆಡಿ ಕೊಡುವವನು ಮಧ್ಯಮನು - ಅಧಮ 
* ತಾನಾಡಿಯೂ ಕೊಡದವನು ಸರ್ವಜ್ಞ
* 
* 140.
* ಮಾನವನ ದುರ್ಗುಣವ | ನೇನೆಂದು ಬಣ್ಣಿಸುವೆ
* ದಾನಗೈಯಲು ಕನಲುವ - ದಂಡವನು
* ಮೋನದಿಂ ತೆರುವ ಸರ್ವಜ್ಞ
* 
* 141.
* ಅಂತಕ್ಕು ಇಂತಕ್ಕು | ಎಂತಕ್ಕು ಎನಬೇಡ
* ಚಿಂತಿಸಿ ಸುಯ್ವುತಿರಬೇಡ ಶಿವನಿರಿಸಿ
* ದಂತಿಹುದೆ ಲೇಸು ಸರ್ವಜ್ಞ
* 
* 142.
* ಸಿರಿಯು ಸಂಸಾರವು | ಸ್ಥಿರವೆಂದು ನಂಬದಿರು
* ಹಿರಿದೊಂದು ಸಂತೆ ನೆರೆದೊಂದು - ಜಾವಕ್ಕೆ
* ಹರೆದು ಹೋಹಂತೆ ಸರ್ವಜ್ಞ
* 
* 143.
* ದಂತಪಂಕ್ತಿಗಳೊಳಗೆ | ಎಂತಿಕ್ಕು ನಾಲಗೆಯು
* ಸಂತತ ಖಳರ ಒಡನಿರ್ದು - ಬಾಳುವು
* ದಂತೆ ಕಂಡಯ್ಯ ಸರ್ವಜ್ಞ
* 
* 144.
* ಹಸಿಯದಿರೆ ಕಡುಗಾದ | ಬಿಸಿನೀರ ಕೊಂಬುದು
* ಹಸಿವಕ್ಕು ಸಿಕ್ಕ ಮಲ ಬಿಡುಗು - ದೇಹ ತಾ
* ಸಸಿನವಾಗುವುದು ಸರ್ವಜ್ಞ
* 
* 145.
* ಹಸಿವಿಲ್ಲದುಣಬೇಡ | ಹಸಿದು ಮತ್ತಿರಬೇಡ
* ಬಿಸಿ ಬೇಡ ತಂಗುಳವು ಬೇಡ - ವೈದ್ಯನ
* ಗಸಣಿಸಿಯೇ ಬೇಡ ಸರ್ವಜ್ಞ 
* 146.
* ಜಾತಿ ಹೀನನ ಮನೆಯ | ಜ್ಯೋತಿ ತಾ ಹೀನವೇ
* ಜಾತಿ-ವಿಜಾತಿಯೆನಬೇಡ - ದೇವನೊಲಿ
* ದಾತನೇ ಜಾತ ಸರ್ವಜ್ಞ
* 
* 147.
* ಕ್ಷಣಮಾತ್ರವಾದರೂ | ಗುಣಿಗಳೊಡನಾಡುವುದು 
* ಗುಣಹೀನರುಗಳ ಒಡನಾಟ - ಬಹುದುಃಖ
* ದಣಲೊಳಿರ್ದಂತೆ ಸರ್ವಜ್ಞ
* 
* 148.
* ಬಸವ ಗುರುವಿನ ಹೆಸರ | ಬಲ್ಲವರಾರಿಲ್ಲ
* ಪುಸಿಮಾತನಾಡಿ ಕೆಡದಿರಿ - ಲೋಕಕ್ಕೆ
* ಬಸವನೇ ಕರ್ತ ಸರ್ವಜ್ಞ
* 
* 149.
* ಹಸಿದೊಡಂಬಲಿ ಮುದ್ದು | ಬಿಸಿಲಿಗೆ ಕೊಡೆ ಮುದ್ದು
* ಬಸುರಲ್ಲಿ ಬಂದ ಶಿಶು ಮುದ್ದು - ಲೋಕಕ್ಕೆ
* ಬಸವಣ್ಣನೇ ಮುದ್ದು ಸರ್ವಜ್ಞ
* 
* 150.
* ಕತ್ತೆ ಬೂದಿಯ ಹೊರಳಿ | ಭಕ್ತನಂತಾಗುವುದೆ
* ತತ್ವವರಿಯದಲೆ ಭಸಿತವಿಟ್ಟರೆ ಶುದ್ಧ
* ಕತ್ತೆಯಂತಕ್ಕು ಸರ್ವಜ್ಞ
* 
* 151.
* ಬಲ್ಲವರ ಒಡನಾಡೆ | ಬೆಲ್ಲವನು ಸವಿದಂತೆ
* ಅಲ್ಲದಜ್ಞಾನಿಯೊಡನಾಡೆ - ಮೊಳಕೈಗೆ
* ಕಲ್ಲು ಹೊಡೆದಂತೆ ಸರ್ವಜ್ಞ
* 
* 152.
* ಬಂದುದನೆ ತಾ ಹಾಸಿ | ಬಂದುದನೆ ತಾ ಹೊದೆದು
* ಬಂದುದನೆ ಮೆಟ್ಟಿ ನಿಂತರೆ - ವಿಧಿ ಬಂದು
* ಮುಂದೇನ ಮಾಳ್ಕು ಸರ್ವಜ್ಞ
* 
* 153.
* ಸಿರಿ ಬಂದ ಕಾಲದಲಿ | ಕರೆದು ದಾನವ ಮಾಡು
* ಪರಿಣಾಮವಕ್ಕು ಪದವಕ್ಕು - ಕೈಲಾಸ
* ನೆರೆಮನೆಯಕ್ಕು ಸರ್ವಜ್ಞ
* 
* 154.
* ಏನ ಬೇಡುವಡೊಬ್ಬ | ದಾನಿಯನೆ ಬೇಡುವುದು
* ದೀನನ ಬೇಡಿ ಬಳಲಿದಡೆ - ಆ ದೀನ
* ನೇನ ಕೊಟ್ಟಾನು ಸರ್ವಜ್ಞ
* 
* 155.
* ಕೋಡಿಯನು ಕಟ್ಟಿದರೆ | ಕೇಡಿಲ್ಲವಾ ಕೆರೆಗೆ
* ಮಾಡು ಧರ್ಮಗಳ ಮನಮುಟ್ಟಿ - ಕಾಲನಿಗೆ
* ಈಡಾಗದ ಮುನ್ನ ಸರ್ವಜ್ಞ
* 
* 156.
* ಅನ್ನದಾನಗಳಿಗಿಂತ | ಇನ್ನು ದಾನಗಳಿಲ್ಲ
* ಅನ್ನಕ್ಕೆ ಮೇಲು ಹಿರಿದಿಲ್ಲ - ಲೋಕಕ್ಕೆ
* ಅನ್ನವೇ ಪ್ರಾಣ ಸರ್ವಜ್ಞ
* 
* 157.
* ಉಣ್ಣದೊಡವೆಯ ಗಳಿಸಿ | ಮಣ್ಣಾಗೆ ಬಚ್ಚಿಟ್ಟು
* ಚೆನ್ನಾಗಿ ಬಳಿದು ಮೆತ್ತಿದನ - ಬಾಯೊಳಗೆ
* ಮಣ್ಣು ಕಂಡಯ್ಯ ಸರ್ವಜ್ಞ
* 
* 158.
* ಕೊಟ್ಟಿರ್ದ ಕಾಲದಲಿ | ಅಟ್ಟುಣ್ಣಲರಿಯದೆ
* ಹುಟ್ಟಿಕ್ಕಿ ಜೇನು ಅನುಮಾಡಿ - ಪರರಿಗೆ
* ಕೊಟ್ಟು ಹೋದಂತೆ ಸರ್ವಜ್ಞ
* 
* 159.
* ಹೆಣ್ಣಿಂದ ಇಹವುಂಟು | ಹೆಣ್ಣಿಂದ ಪರವುಂಟು
* ಹೆಣ್ಣಿಂದ ಸಕಲ ಫಲವುಂಟು - ಮರೆದರೆ
* ಹೆಣ್ಣಿಂದ ಮರಣ ಸರ್ವಜ್ಞ
* 
* 160.
* ಮಜ್ಜಿಗೂಟಕೆ ಲೇಸು | ಮಜ್ಜನಕೆ ಮಡಿ ಲೇಸು
* ಕಜ್ಜಾಯ ತುಪ್ಪ ಉಣ ಲೇಸು - ಮನೆಗೊಬ್ಬ
* ಅಜ್ಜಿಯೇ ಲೇಸು ಸರ್ವಜ್ಞ
* 
* 161.
* ಸಿರಿ ಬಲ ಉಳ್ಳಾಗ | ಮರೆಯದವನೇ ಜಾಣ
* ಕೊರತೆಯಾದಾಗ ಕೊಡುವೆನಿದ್ದರೆ ಎಂದು
* ಅರಚುವವನೆ ಹೆಡ್ಡ ಸರ್ವಜ್ಞ
* 
* 162.
* ನಿತ್ಯ ನೀರೊಳು ಮುಳುಗಿ | ಹತ್ಯಾನೆ ಸ್ವರ್ಗಕ್ಕೆ
* ಹತ್ತೆಂಟು ಕಾಲ ಜಲದೊಳಗಿಹ ಕಪ್ಪೆ
* ಹತ್ತವ್ಯಾಕಯ್ಯ ಸರ್ವಜ್ಞ
* 
* 163.
* ಅನ್ನ ದೇವರ ಮುಂದೆ | ಇನ್ನು ದೇವರು ಉಂಟೆ
* ಅನ್ನವಿರುವನಕ ಪ್ರಾಣವು - ಜಗದೊಳ
* ಗನ್ನವೇ ದೈವ ಸರ್ವಜ್ಞ
* 
* 164.
* ನಂಬು ಪರಶಿವನೆಂದು | ನಂಬು ಗುರುಚರಣವನು
* ನಂಬಲಗಸ್ತ್ಯ ಕುಡಿದನು - ಶರಧಿಯನು
* ನಂಬು ಗುರುಪದವ ಸರ್ವಜ್ಞ
* 
* 165.
* ಬಂಧುಗಳಾದವರು ಮಿಂದುಂಡು ಹೋಹರು
* ಬಂಧನವ ಕಳೆಯಲರಿಯರು - ಗುರುವಿಂದ
* ಬಂಧನವಳಿಗು ಸರ್ವಜ್ಞ
* 
* 166.
* ಮೆಟ್ಟಿಪ್ಪುದಾಶೆಯನು | ಕಟ್ಟಿಪ್ಪುದಿಂದ್ರಿಯವ
* ತೊಟ್ಟಿಪ್ಪುದುಳ್ಳ ಸಮತೆಯನು - ಶಿವಪದವ 
* ಮುಟ್ಟಿಪ್ಪುದಯ್ಯ ಸರ್ವಜ್ಞ
* 
* 167.
* ಚಿತ್ತೆಯ ಮಳೆ ಹೊಯ್ದು | ಮುತ್ತಾಗಬಲ್ಲುದೆ
* ಚಿತ್ತದ ನೆಲೆಯನರಿಯದೆ - ಬೋಳಾದ
* ರೆತ್ತಣ ಯೋಗ ಸರ್ವಜ್ಞ
* 
* 168.
* ಇಂದ್ರಿಯವ ತೊರೆದಾತ | ವಂದ್ಯನು ಜಗಕೆಲ್ಲ
* ಬಿಂದುವಿನ ಬೇಧವರಿದ ಮಹಾತ್ಮನು
* ಬೆಂದ ನುಲಿಯಂತೆ ಸರ್ವಜ್ಞ
* 
* 169.
* ಜ್ಞಾನಿ ಸಂಸಾರದೊಳು | ತಾನಿರಬಲ್ಲನು
* ಭಾನು ಮಂಡಲದಿ ಹೊಳೆವಂತೆ - ನಿರ್ಲೇಪ
* ಏನಾದಡೇನು ಸರ್ವಜ್ಞ
* 
* 170.
* ಸತ್ಯವ ನುಡಿವಾತ | ಸತ್ತವನೆನಬೇಡ
* ಹೆತ್ತ ತಾಯ್ ಮಗನ ಕರೆವಂತೆ - ಸ್ವರ್ಗದವ
* ರಿತ್ತ ಬಾಯೆಂಬ ಸರ್ವಜ್ಞ
* 
* 171.
* ಜ್ಞಾನಿಯನಜ್ಞಾನಿಯೆಂದು | ಹೀನ ತಾ ನುಡಿದರೆ
* ಆನೆಯನೇರಿ ಸುಖದಿಂದಲಿ - ಹೋಹಂಗೆ
* ಶ್ವಾನ ಬೊಗಳ್ದೇನು ಸರ್ವಜ್ಞ
* 
* 172.
* ತುಂಬಿದಾ ಕೆರೆಭಾವಿ | ತುಂಬಿಹುದೆನಬೇಡ
* ನಂಬಿರಬೇಡ ಲಕ್ಶ್ಮಿಯನು - ಬಡತನವು
* ಬೆಂಬಳಿಯೊಳಿಹುದು ಸರ್ವಜ್ಞ
* 
* 173.
* ಕೇಡನೊಬ್ಬನಿಗೆ ಬಯಸೆ | ಕೇಡು ತಪ್ಪದು ತನಗೆ
* ಕೂಡಿ ಕೆಂಡವನು ತೆಗೆದೊಡೆ - ತನ್ನ ಕೈ
* ಕೂಡೆ ಬೇವಂತೆ ಸರ್ವಜ್ಞ
* 
* 174.
* ಅರಸು ಮುನಿದೂರೊಳಗೆ | ಇರುವುದೇ ಕರ ಕಷ್ಟ
* ಅರಸು ಮನ್ನಣೆಯು ಕರಗಿದ - ಠಾವಿಂದ
* ಸರಿವುದೇ ಲೇಸು ಸರ್ವಜ್ಞ
* 
* 175.
* ಆಶೆಯುಳ್ಳನ್ನಕ್ಕರ - ದಾಸನಾಗಿರುತಿಪ್ಪ
* ಆಶೆಯ ತಲೆಯನಳಿದರೆ - ಕೈಲಾಸ
* ದಾಚೆಯಲಿಪ್ಪ ಸರ್ವಜ್ಞ
* 
* 176.
* ಧಾರುಣಿ ನಡುಗುವುದು | ಮೇರುವಲ್ಲಾಡುವುದು
* ವಾರಿಧಿ ಬತ್ತಿ ಬರೆವುದು - ಶಿವಭಕ್ತಿ
* ಯೋರೆಯಾದಂದು ಸರ್ವಜ್ಞ
* 
* 177.
* ಮಂದಿಯಿಲ್ಲದರಸು | ತಂದೆ ಇಲ್ಲದ ಕಂದ
* ಬಂಧುಗಳಿಲ್ಲದಿಹ ಬಡತನ - ಇವು ತಾನು
* ಎಂದಿಗೂ ಬೇಡ ಸರ್ವಜ್ಞ
* 
* 178.
* ಅನ್ನವಿಕ್ಕದನಿಂದ | ಕುನ್ನಿ ತಾ ಕರ ಲೇಸು
* ಉನ್ನತವಪ್ಪತಿಥಿಗಿಕ್ಕದ ಬದುಕು - ನಾಯ
* ಕುನ್ನಿಯಿಂ ಕಷ್ಟ ಸರ್ವಜ್ಞ
* 
* 179.
* ಉರಿಯುದಕ ಶೀತವು | ಉರಗಪತಿ ಭೀಕರವು
* ಗುರುವಾಜ್ಞೆಗಂಜಿ ಕೆಡುವವು - ಇದ ನರ
* ರರಿಯದೆ ಕೆಡುಗು ಸರ್ವಜ್ಞ
* 
* 180.
* ಶೇಷನಿಂ ಹಿರಿದಿಲ್ಲ | ಆಸೆಯಿಂ ಕೀಳಿಲ್ಲ
* ರೋಷದಿಂದಧಮಗತಿಯಿಲ್ಲ - ಪರದೈವ
* ಈಶನಿಂದಿಲ್ಲ ಸರ್ವಜ್ಞ
* 
* 181.
* ಕೊಟ್ಟು ಹುಟ್ಟಲಿಲ್ಲ | ಮುಟ್ಟಿ ಪೂಜಿಸಲಿಲ್ಲ
* ಸಿಟ್ಟಿನಲಿ ಶಿವನ ಬೈದರೆ - ಶಿವ ತಾನು
* ರೊಟ್ಟಿ ಕೊಡುವನೆ ಸರ್ವಜ್ಞ
* 
* 182.
* ಹಸಿವರಿತು ಉಂಬುದು | ಬಿಸಿನೀರ ಕುಡಿವುದು
* ಹಸಿವಕ್ಕು ವಿಷಯ ಘನವಕ್ಕು - ವೈದ್ಯಗೆ
* ಬೆಸಸ ಬೇಡೆಂದ ಸರ್ವಜ್ಞ
* 
* 183.
* ಲಿಂಗಕೆ ತೋರಿಸುತ | ನುಂಗುವಾತನೆ ಕೇಳು
* ಲಿಂಗ ಉಂಬುವುದೆ ? ಪೆÇಡಮಡು - ತೆಲೊ ಪಾಪಿ
* ಜಂಗಮಕೆ ನೀಡು ಸರ್ವಜ್ಞ
* 
* 184.
* ಹೆಂಡಿರು ಮಕ್ಕಳಿಗೆಂದು | ದಂಡಿಸದಿರು ದೇಹವನು
* ಭಂಡ ವಸ್ತುವನು ಕೊಡದುಣದೆ - ಬೈಚಿಡಲು
* ಕಂಡವರಿಗಹುದು ಸರ್ವಜ್ಞ
* 
* 185.
* ಮಾತು ಬಂದಲ್ಲಿ ತಾ | ಸೋತು ಬರುವುದು ಲೇಸು
* ಮಾತಿಂಗೆ ಮಾತು ಮಥಿಸೆ - ವಿಧಿ ಬಂದು
* ಆತುಕೊಂಡಿಹುದು ಸರ್ವಜ್ಞ
* 
* 186.
* ಕಣ್ಣು ನಾಲಗೆ ಮನವು | ತನ್ನವೆಂದೆನ ಬೇಡ
* ಅನ್ಯರು ಕೊಂದರೆನ ಬೇಡ - ಇವು ಮೂರು
* ತನ್ನನೇ ಕೊಲುಗು ಸರ್ವಜ್ಞ
* 
* 187.
* ನುಡಿಸುವುದಸತ್ಯವನು | ಕೆಡಿಸುವುದು ಧರ್ಮವನು
* ಒಡಲನೆ ಕಟ್ಟಿ ಹಿಡಿಸುವುದು - ಲೋಭದ
* ಗಡಣ ಕಾಣಯ್ಯ ಸರ್ವಜ್ಞ
* 
* 188.
* ಸೊಡರಿಂಗೆ ಎಣ್ಣೆಯ | ಕೊಡನೆತ್ತಿ ಹೊಯಿವರೆ
* ಬಡವನೆಂದು ಕೊಡದೆ ಇರಬೇಡ - ಇರವರಿದು
* ಕೊಡುವುದೇ ಲೇಸು ಸರ್ವಜ್ಞ
* 
* 189.
* ಒಡಲೆಂಬ ಹುತ್ತಕ್ಕೆ | ನುಡಿವ ನಾಲಗೆ ಸರ್ಪ
* ಕಡುರೋಷವೆಂಬ ವಿಷವೇರೆ - ಸಮತೆ ಗಾ
* ರುಡಿಗನಂತಕ್ಕು ಸರ್ವಜ್ಞ
* 
* 190.
* ಅಪಮಾನದೂಟದಿಂ | ದುಪವಾಸ ಕರ ಲೇಸು
* ನೃಪನೆದ್ದು ಬಡಿವ ಅರಸನೋಲಗದಿಂದ
* ತಪವಿಹುದೆ ಲೇಸು ಸರ್ವಜ್ಞ
* 
* 191.
* ಹಿರಿದು ಪಾಪವ ಮಾಡಿ - ಹರಿವರು ಗಂಗೆಗೆ
* ಹರಿವ ನೀರಲ್ಲಿ ಕರಗುವೊಡೆ - ಯಾ ಪಾಪ
* ಎರೆಯ ಮಣ್ಣಲ್ಲ ಸರ್ವಜ್ಞ
* 
* 192.
* ಅಂತಿರ್ದರಿಂತಿರ್ದ | ರೆಂತಿರ್ದರೆನಬೇಡ
* ಕುಂತಿಯಣುಗರು ತಿರಿದರು - ಮಿಕ್ಕವರು
* ಎಂತಿರ್ದರೇನು ಸರ್ವಜ್ಞ
* 
* 193.
* ಉಳ್ಳಲ್ಲಿ ಉಣಲೊಲ್ಲ | ಉಳ್ಳಲ್ಲಿ ಉಡಲೊಲ್ಲ
* ಉಳ್ಳಲ್ಲಿ ದಾನಗೊಡಲೊಲ್ಲ - ನವನೊಡವೆ
* ಕಳ್ಳಗೆ ನೃಪಗೆ ಸರ್ವಜ್ಞ
* 
* 194.
* ಕೊಡುವಾತನೇ ಮೃಢನು | ಪಡೆವಾತನೇ ನರನು
* ಒಡಲು-ಒಡವೆಗಳು ಕೆಡೆದು ಹೋಗದ ಮುನ್ನ
* ಕೊಡು ಪಾತ್ರವನರಿದು ಸರ್ವಜ್ಞ
* 
* 195.
* ಅನ್ನವನಿಕ್ಕುವುದು | ನನ್ನಿಯನು ನುಡಿವುದು
* ತನ್ನಂತೆ ಪರರ ಬಗೆದೊಡೆ - ಕೈಲಾಸ
* ಬಿನ್ನಾಣವಕ್ಕು ಸರ್ವಜ್ಞ
* 
* 196.
* ಆನೆ ಮುಕುರದೊಳಡಗಿ | ಭಾನು ಸರಸಿಯೊಳಡಗಿ
* ನಾನೆನ್ನ ಗುರುವಿನೊಳಡಗಿ - ಸಂಸಾರ
* ತಾನದೆತ್ತಣದು ಸರ್ವಜ್ಞ
* 
* 197.
* ಎಂಜಲು ಹೊಲೆಯಿಲ್ಲ | ಸಂಜೆಗತ್ತಲೆಯಿಲ್ಲ
* ಅಂಜಿಕೆಯಿಲ್ಲ ಭಯವಿಲ್ಲ - ಜ್ಞಾನವೆಂ
* ಬಂಜನವಿರಲು ಸರ್ವಜ್ಞ
* 
* 198.
* ಬಲ್ಲೆನೆಂಬಾ ಮಾತು | ಎಲ್ಲವೂ ಹುಸಿ ನೋಡಾ
* ಬಲ್ಲರೆ ಬಲ್ಲೆನೆನಬೇಡ - ಸುಮ್ಮನಿರ
* ಬಲ್ಲರೆ ಬಲ್ಲ ಸರ್ವಜ್ಞ
* 
* 199.
* ಏನಾದಡೇನಯ್ಯ | ತಾನಾಗದನ್ನಕ್ಕ
* ತಾನಾಗಿ ತನ್ನನರಿದಡೆ - ಲೋಕ ತಾ
* ನೇನಾದಡೇನು ಸರ್ವಜ್ಞ
* 
* 200.
* ಆನೆ ನೀರಾಟದಲಿ | ಮೀನ ಕಂಡಂಜುವುದೇ
* ಹೀನಮಾನವರ ಬಿರುನುಡಿಗೆ - ತತ್ವದ
* ಜ್ಞಾನಿ ಅಂಜುವನೆ ಸರ್ವಜ್ಞ 
 
Bschandrasgr (ಚರ್ಚೆ) ೦೯:೦೩, ೧೬ ಜನವರಿ ೨೦೧೭ (UTC)
thread_title: ಕೆಲವು ಸರ್ವಜ್ಞ ಪದಗಳು